CELEX: 32014R0684
Language: bg
Date: 2014-06-20 00:00:00
Title: Регламент за изпълнение (ЕС) № 684/2014 на Комисията от 20 юни 2014 година за разрешаване на кантаксантин като фуражна добавка за кокошки за развъждане (притежател на разрешителното DSM Nutritional Products Ltd.)  Текст от значение за ЕИП

21.6.2014   
            
            
               BG
            
            
               Официален вестник на Европейския съюз
            
            
               L 182/20
            
         РЕГЛАМЕНТ ЗА ИЗПЪЛНЕНИЕ (ЕС) № 684/2014 НА КОМИСИЯТА
   от 20 юни 2014 година
   за разрешаване на кантаксантин като фуражна добавка за кокошки за развъждане (притежател на разрешителното DSM Nutritional Products Ltd.)
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1831/2003 на Европейския парламент и на Съвета от 22 септември 2003 г. относно добавки за използване при храненето на животните (1), и по-специално член 9, параграф 2 от него,
   като има предвид, че:
   
               (1)
            
            
               В Регламент (ЕО) № 1831/2003 се предвижда разрешително за добавките за използване при храненето на животните и се уреждат основанията и процедурите за издаване на такова разрешително.
            
         
               (2)
            
            
               В съответствие с член 7 от Регламент (ЕО) № 1831/2003 беше подадено заявление за издаване на разрешително за кантаксантин. Посоченото заявление беше придружено от данните и документите, изисквани съгласно член 7, параграф 3 от Регламент (ЕО) № 1831/2003.
            
         
               (3)
            
            
               Заявлението се отнася до разрешаването на препарат от кантаксантин като фуражна добавка за кокошки за развъждане, която следва да бъде класифицирана в категорията „зоотехнически добавки“.
            
         
               (4)
            
            
               Европейският орган за безопасност на храните („Органа“) заключи в становището си от 12 декември 2012 г. (2), че при предложените условия на използване препаратът от кантаксантин не се отразява неблагоприятно върху здравето на животните, човешкото здраве или околната среда, както и че е в състояние да подобри репродуктивната способност на кокошки за развъждане. Органът не счита, че са необходими специфични изисквания за мониторинг след пускането на пазара. Той също така провери доклада относно метода за анализ на фуражната добавка във фуражите, представен от референтната лаборатория, определена с Регламент (ЕО) № 1831/2003.
            
         
               (5)
            
            
               При оценката на препарата от кантаксантин се установи, че са изпълнени определените в член 5 от Регламент (ЕО) № 1831/2003 условия за издаване на разрешително. Следователно употребата на посочения препарат следва да бъде разрешена, както е посочено в приложението към настоящия регламент.
            
         
               (6)
            
            
               Мерките, предвидени в настоящия регламент, са в съответствие със становището на Постоянния комитет по хранителната верига и здравето на животните,
            
         ПРИЕ НАСТОЯЩИЯ РЕГЛАМЕНТ:
   Член 1
   Разрешаване
   Разрешава се употребата на посочения в приложението препарат, принадлежащ към категорията добавки „зоотехнически добавки“ и към функционалната група „други зоотехнически добавки“, като добавка при храненето на животните при спазване на установените в същото приложение условия.
   Член 2
   Настоящият регламент влиза в сила на двадесетия ден след деня на публикуването му в Официален вестник на Европейския съюз.
   
   
      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 20 юни 2014 година.
      
         
            За Комисията
         
         
            Председател
         
         José Manuel BARROSO
      
   
   
      (1)  ОВ L 268, 18.10.2003 г., стр. 29.
   
      (2)  EFSA Journal (Бюлетин на ЕОБХ), 2013 г.; 11(1):3047.
   
      ПРИЛОЖЕНИЕ
      
                  Идентификационен номер на добавката
               
               
                  Наименование на притежателя на разрешителното
               
               
                  Добавка
               
               
                  Състав, химична формула, описание, метод за анализ
               
               
                  Вид или категория животни
               
               
                  Максимална възраст
               
               
                  Минимално съдържание
               
               
                  Максимално съдържание
               
               
                  Други разпоредби
               
               
                  Срок на валидност на разрешителното
               
               
                  Максимално допустими граници на остатъчни вещества (МДГОВ) в съответните храни от животински произход
               
            
                  mg активно вещество/kg пълноценен фураж със съдържание на влага 12 %
               
            
                  
                     Категория „зоотехнически добавки“. Функционална група „други зоотехнически добавки“ (стабилизиране на репродуктивните способности)
                  
               
            
                  4d161g
               
               
                  DSM Nutritional Products Ltd, представляван от DSM Nutritional products Sp. Z.o.o.
               
               
                  Кантаксантин
               
               
                  
                     Състав на добавката
                  
                  Препарат, съдържащ минимум:
                  
                               
                           
                           
                              10 % кантаксантин;
                           
                        
                               
                           
                           
                              ≤ 2,2 % етоксикин;
                           
                        
                               
                           
                           
                              дихлорметан: ≤ 10 mg/kg добавка.
                           
                        
                     Характеристика на активното вещество
                  
                  кантаксантин
                  C40H52O2
                  
                  CAS № 514-78-3
                  Съдържание на основно вещество: минимум 96 %
                  Получено чрез химичен синтез
                  
                     Метод за анализ
                      (1)
                  
                  
                              —
                           
                           
                              За определяне на общото съдържание на кантаксантин във фуражната добавка: спектрофотометрия (426 nm)
                           
                        
                              —
                           
                           
                              За определяне на общото съдържание на кантаксантин в премикси и фуражи: Нормално фазова високоефективна течна хроматография, комбинирана с VIS детекция (NP-HPLC-VIS, 466 nm)
                           
                        
               
                  Кокошки за развъждане
               
               
                  —
               
               
                  6
               
               
                  6
               
               
                  
                              1.
                           
                           
                              В упътването за употреба на добавката и премикса да се посочат условията на съхранение и устойчивостта при топлинна обработка.
                           
                        
                              2.
                           
                           
                              Примесът от различни източници на кантаксантин не следва да надвишава 6 mg кантаксантин/kg пълноценен фураж.
                           
                        
                              3.
                           
                           
                              Смесването на този препарат с кантаксантин и други каротеноиди е разрешено, при условие че общата концентрация на примеса не надвишава 80 mg/kg пълноценен фураж.
                           
                        
                              4.
                           
                           
                              Мерки за безопасност на ползвателите: по време на работа да се използват средства за дихателна защита, предпазни очила и ръкавици.
                           
                        
               
                  10 юли 2024 г.
               
               
                  15 mg кантаксантин/kg черен дроб (влажна тъкан) и 2,5 mg кантаксантин/kg кожа/мазнина (влажна тъкан)
               
            
         (1)  Подробна информация относно методите за анализ може да бъде намерена на интернет адреса на референтната лаборатория на Европейския съюз за фуражни добавки: www.irmm.jrc.be/eurl-feed-additives.